# Aleksandras Liudvikas Radvila

### Straipsnis iš Vikipedijos, laisvosios enciklopedijos.

Aleksandras Liudvikas Radvila
Trimitai
Giminė
Radvilos
Gimė: | 1594 m.
| Nesvyžius
Mirė: | 1443 m.
| Bolonija
Tėvai
Tėvas: | Mikalojus Kristupas Radvila Našlaitėlis
Motina: | Elžbieta Eufemija Vyšnioviecka
Žmona (-os)
| Teklė Ona Valavičiūtė Kotryna Eugenija Tiškevičiūtė Liukrecija Marija Stroci
Vaikai
| Su Tekle Ona Valavičiūte: Mikalojus Kristupas Radvila Ona Eufemija Radvilaitė Albertas Radvila Jurgis Radvila
Elžbieta Radvilaitė
Mykolas Kazimieras Radvila
Joana Kotryna Radvilaitė
Jonas Radvila
Pranciškus Radvila
su Kotryna Eugenija Tiškevičiūte:
Liudvikas Radvila
Eleonora Radvilaitė
su Liukrecija Marija Stroci:
Cecilija Marija Radvilaitė
Dominykas Mikalojus Radvila

Aleksandras Liudvikas Radvila (lenk. Aleksander Ludwik Radziwiłł, 1594 m. rugpjūčio 4 d.Nesvyžiuje – 1654 m. kovo 30 d. Bolonijoje, Italija) – Lietuvos Didžiosios Kunigaikštystės didikas, Abiejų Tautų Respublikos valstybės veikėjas.

## [taisyti] Biografija

### [taisyti] Šeima

Kunigaikštis, kilęs iš Gediminaičių Radvilų giminės Olykos- Nesvyžiaus linijos, [1] tėvas Mikalojus Kristupas Radvila Našlaitėlis, motina Elžbieta Eufemija Vyšnioviecka. Broliai Jonas Jurgis Radvila, Albertas Vladislovas Radvila, Žygimantas Karolis Radvila, sesuo Elžbieta Tečinskienė-Radvilaitė.

Buvo vedęs tris kartus. Pirmoji žmona Teklė Ona Valavičiūtė (Tekla Anna Wołłowicz), vaikai Mikalojus Kristupas Radvila (mirė mažas), Ona Eufemija Radvilaitė (1628-1663 m., ištekėjo už Stanislovo Denhofo), Albertas, Jurgis, Elžbieta (mirė maži), Mykolas Kazimieras Radvila, Joana Kotryna Radvilaitė (1637-1665 m., pirmasis vyras Jokūbas Veleris, antrasis – Boguslavas Leščinskis), sūnūs Jonas ir Pranciškus (mirė maži). Su Kotryna Eugenija Tiškevičiūte gimė ir mirė maži Liudvikas ir Eleonora, todėl su ja išsiskyrė. Trečioji žmona italė Liukrecija Marija Stroci, vaikai Cecilija Marija Radvilaitė ir Dominykas Mikalojus Radvila.

### [taisyti] Dvarai

Paveldėjo Šidlavos žemės grafystę, V Nesvyžiaus valdytojas, 1616-1654 m. II Bialos ponas. Suteikė Palenkės Bialos miesteliui Magdeburgo teises, 1622-1626 m., pasitelkęs architektą Povilą Negri pastatė kunigaikščių rezidenciją. Jo žmona Teklė Valavičiūtė Bialos Šv. Onos bažnyčioje įkūrė rožančiaus koplyčią. 1628 m. parėmė kanauninko Kristupo Ciborovičiaus Vilskio iniciatyvą atidaryti Bialos akademiją.

## [taisyti] Karjera

1626 m. Lietuvos didysis stalininkas, 1630 m. LDK raikytojas. Nuo 1631 m. Polocko vaivada, Bresto vaivada. 1635-1637 m. Lietuvos dvaro maršalka, 1637-1654 m. Lietuvos didysis maršalka. Be to, Slonimo seniūnas, Lipicos seniūnas, Braclavo seniūnas, Šeduvos seniūnas, Novos Volos seniūnas, Jurbarko seniūnas, Olykos seniūnas.

## [taisyti] Šaltiniai

1. ↑ LTE, 9 t. 306 psl.

## [taisyti] Nuorodos

Trimitų herbo Radvilos lenkų kalba

LDK didikų giminės
Lietuvių kilmės | • Kęsgailos • Astikai • Radvilos • Goštautai • Olelkaičiai (Sluckiškiai) • Alšėniškiai •
Rusėnų kilmės | • Chodkevičiai • Ostrogiškiai • Sapiegos • Tiškevičiai • Pacai • Iljiničiai • Višnioveckiai •
Kuršo didikai | • Tyzenhauzai • Pliateriai •

Rodomas puslapis "http://lt.wikipedia.org../../../a/l/e/Aleksandras_Liudvikas_Radvila_d2c1.html"

Kategorijos: Radvilos | Lietuvos dvaro maršalkos | Lietuvos didieji maršalkos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Polski